CELEX: C2006/022/09
Language: el
Date: 2006-01-28 00:00:00
Title: Υπόθεση C-388/05: Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας που ασκήθηκε στις  24 Οκτωβρίου 2005

28.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/5
            
         Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας που ασκήθηκε στις 24 Οκτωβρίου 2005
   (Υπόθεση C-388/05)
   (2006/C 22/09)
   Γλώσσα διαδικασίας: η ιταλική 
   Η Επιτροπή των Ευρωπαϊκών Κοινοτήτων, εκπροσωπούμενη από τον A. Aresu και την D. Recchia, άσκησε ενώπιον του Δικαστηρίου των Ευρωπαϊκών Κοινοτήτων στις 20 Οκτωβρίου 2005 προσφυγή κατά της Ιταλικής Δημοκρατίας.
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία,
               
                           α)
                        
                        
                           πριν τις 28 Δεκεμβρίου 1998, ημερομηνία προσδιορισμού της Ειδικής Ζώνης Προστασίας (ΕΖΠ) Valloni e steppe pedegarganiche, παρέβη τις υποχρεώσεις που υπέχει από το άρθρο 4, παράγραφος 4, της οδηγίας 79/409/ΕΟΚ (1) του Συμβουλίου, της 2ας Απριλίου 1979, πέριξ της διατηρήσεως των αγρίων πτηνών, στο μέτρο που παρέλειψε να θεσπίσει κατάλληλα μέτρα για να προληφθεί η ρύπανση και η φθορά των οικοτόπων, καθώς και οι επιζήμιες για τα πτηνά διαταράξεις που έχουν γι' αυτά σημαντικές συνέπειες, όσον αφορά την περιοχή που αποκαλείται «patto d'area» και τα σχέδια που προβλέπονται σ' αυτήν, τα οποία μπορούσαν να έχουν αντίκτυπο στους οικοτόπους και στα είδη στο εσωτερικό της IBA αριθ. 94 (του πίνακα IBA 89) «Promontorio del Gargano» και τα οποία όντως προκάλεσαν φθορά στους οικοτόπους, καθώς και επιζήμιες διαταράξεις στα είδη που βρίσκονταν στο εσωτερικό της εν λόγω IBA·
                        
                     
                           β)
                        
                        
                           μετά τις 28 Δεκεμβρίου 1998, ημερομηνία προσδιορισμού της Ειδικής Ζώνης Προστασίας (ΕΖΠ) «Valloni e steppe pedegarganiche», παρέβη τις υποχρεώσεις που υπέχει από τα άρθρα 6, παράγραφοι 2, 3 και 4, και 7 4, της οδηγίας 92/43/ΕΟΚ (2) του Συμβουλίου της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας,
                        
                     
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Η Ιταλική Δημοκρατία, παραλείποντας να θεσπίσει τα κατάλληλα μέτρα προκειμένου να προληφθεί η ρύπανση ή η φθορά των οικοτόπων καθώς και οι επιζήμιες για τα πτηνά διαταράξεις, όσον αφορά την περιοχή που αποκαλείται «patto d'area» και τα προβλεπόμενα σ' αυτήν σχέδια, στην ζώνη που αργότερα ορίστηκε ως Ζώνη Ειδικής Προστασίας (ΕΖΠ) «Valloni e steppe pedegarganiche», (ZPS) «Valloni e steppe pedegarganiche», παρέβη τις υποχρεώσεις που υπέχει από το άρθρο 4, παράγραφος 4, της οδηγίας 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών, καθώς και εν συνεχεία στις 28 Δεκεμβρίου 1998, τις υποχρεώσεις που υπέχει από τα άρθρα 6, παράγραφοι 2, 3 και 4, και 7 της οδηγίας 92/43/ΕΟΚ του Συμβουλίου της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας.
   
      (1)  ΕΕ ειδική έκδοση 15/001, σ. 202.
   
      (2)  ΕΕ L 206 της 22.7.1992 σ. 7.